CELEX: 62016CN0494
Language: el
Date: 2016-09-15 00:00:00
Title: Υπόθεση C-494/16: Αίτηση προδικαστικής αποφάσεως την οποία υπέβαλε το Tribunale civile di Trapani (Ιταλία) στις 15 Σεπτεμβρίου 2016 — Giuseppa Santoro κατά Comune di Valderice, Presidenza del Consiglio dei Ministri

5.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 454/18
            
         
      Αίτηση προδικαστικής αποφάσεως την οποία υπέβαλε το Tribunale civile di Trapani (Ιταλία) στις 15 Σεπτεμβρίου 2016 — Giuseppa Santoro κατά Comune di Valderice, Presidenza del Consiglio dei Ministri
      (Υπόθεση C-494/16)
      (2016/C 454/32)
      Γλώσσα διαδικασίας: η ιταλική
      
         Αιτούν δικαστήριο
      
      Tribunale civile di Trapani
      
         Διάδικοι στην υπόθεση της κύριας δίκης
      
      
         Ενάγουσα: Giuseppa Santoro
      
         Εναγόμενοι: Comune di Valderice, Presidenza del Consiglio dei Ministri.
      
         Προδικαστικά ερωτήματα
      
      
                  1)
               
               
                  Συνιστά ισοδύναμο και αποτελεσματικό μέτρο, κατά τις αποφάσεις του Δικαστηρίου της Ευρωπαϊκής Ένωσης στις υποθέσεις Mascolo (C 22/13 και λοιπές συνεκδικασθείσες υποθέσεις) και Marrosu (C 53/04), η επιδίκαση σε εργαζόμενο στον δημόσιο τομέα, θύμα καταχρηστικής συνάψεως διαδοχικών συμβάσεων εργασίας ορισμένου χρόνου, αποζημιώσεως κυμαινόμενης μεταξύ 2,5 και 12 μηνιαίων μισθών υπολογιζομένων βάσει των τελευταίων μηνιαίων αποδοχών του (άρθρο 32, παράγραφος 5, του νόμου 183/2010), οσάκις αυτός μπορεί να αξιώσει την πλήρη αποκατάσταση της ζημίας που υπέστη μόνον εάν αποδείξει ότι απώλεσε άλλες ευκαιρίες εργασίας ή ότι, εάν είχε προκηρυχθεί τακτικός διαγωνισμός, θα είχε προσληφθεί;
               
            
                  2)
               
               
                  Έχει η αρχή της ισοδυναμίας, την οποία μνημόνευσε το Δικαστήριο της Ευρωπαϊκής Ένωσης (μεταξύ άλλων) στις ως άνω αποφάσεις, την έννοια ότι, οσάκις το κράτος μέλος αποφασίζει να μην εφαρμόσει στον δημόσιο τομέα τη μετατροπή της σχέσεως εργασίας (η οποία αναγνωρίζεται στον ιδιωτικό τομέα), οφείλει σε κάθε περίπτωση να διασφαλίσει στον εργαζόμενο το ίδιο όφελος, ενδεχομένως μέσω αποζημιώσεως που υπολογίζεται κατ’ ανάγκη βάσει της αξίας της θέσεως εργασίας αορίστου χρόνου;